7. ΑΝΑΓΚ. ΝΟΜΟΣ υπ’ αριθ. 974 της 16/29 Νοεμ. 1937 Περί εκποιήσεως αχρήστων ταχυδρομικών οχημάτων κλπ. Άρθρ.1.-Ποδήλατα, αυτοκίνητα εν γένει και πάσης φύσεως οχήματα της ταχυδρομικής υπηρεσίας ως και ανταλλακτικά, εξαρτήματα και παντοειδή υλικά τούτων, μη δυνάμενα να χρησιμοποιηθώσι πλέον είτε λόγω φθοράς και αχρηστίας είτε λόγω ακαταλληλότητος, εκποιούνται κατά τας κειμένας διατάξεις μετά Σελ. 181 Ταχυδρομικές Μεταφορές 22.Γ.β.2-7 σύμφωνον γνώμην του αρμοδίου Συμβουλίου Τ.Τ.Τ., του αντιτίμου αυτών κατατιθεμένου υπό ίδιον τοκοφόρον λογαριασμόν όψεως εις το Ταχυδρομικόν Ταμιευτήριον ή την Εθνικήν Τράπεζαν της Ελλάδος. Άρθρ.2.-Τα κατά το ανωτέρω άρθρον ποσά και οι τόκοι αυτών διατίθενται αποκλειστικώς δια την προμήθειαν ταχυδρομικών οχημάτων και ταχυδρομικού τροχαίου υλικού εν γένει κατά τας αποφάσεις του Τεχνικού Συμβουλίου Τ.Τ.Τ., εις ο, δια την περίπτωσιν ταύτην συμμετέχει μετά ψήφου και ο παρά τω Υπουργείω Συγκοινωνίας Διευθυντής της Ταχυδρομικής Εκμεταλλεύσεως. Αι προμήθειαι αύται ενεργούνται συμφώνως με τας κειμένας περί προμηθειών διατάξεις. Δια Β.Δ/τος εκδοθησομένου, προτάσει του επί της Συγκοινωνίας Υπουργού, καθορισθήσονται αι λεπτομέρειαι εκτελέσεως του παρόντος Α. Νόμου. 